หุ้นสหรัฐฯปิดบวก
หุ้นสหรัฐฯปิดบวกจากข้อมูลภาคแรงงานและอุตสาหกรรม ขณะที่ราคาน้ำมันตลาดนิวยอร์กดิ่งแรง
16 ธ.ค. 2554

หุ้นสหรัฐฯปิดบวกจากข้อมูลภาคแรงงานและอุตสาหกรรม ขณะที่ราคาน้ำมันตลาดนิวยอร์กดิ่งแรง   ตลาดหุ้นสหรัฐฯวานนี้(15ธ.ค.) ปิดบวกเล็กน้อย หลังข้อมูลอันน่าประทับใจของตลาดแรงงาน กิจกรรมอุตสาหกรรมและการค้าภายในประเทศ ช่วยสร้างความหวังแก่นักลงทุน อย่างไรก็ตามวอลล์สตรีทก็มิอาจพุ่งไปข้างหน้าเนื่องจากตลาดยังคงมีความกังวลต่อวิกฤตหนี้ยูโรโซนอยู่       ดัชนีหุ้นดาวโจนส์ เพิ่มขึ้น 46.54 จุด (0.39 เปอร์เซ็นต์) ปิดที่ 11,870.02 แนสแดค เพิ่มขึ้น 1.70 จุด (0.07 เปอร์เซ็นต์) ปิดที่ 2,541.01 เอสแอนด์พี เพิ่มขึ้น 4.01 จุด (0.33 เปอร์เซ็นต์) ปิดที่ 1,215.83 ราคาน้ำมันตลาดนิวยอร์กดิ่งแรง สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 1.08 ดอลลาร์ ปิดที่ 93.87 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 17 เซนต์ ปิดที่ 105.09 ดอลลาร์ต่อบาร์เรล